Et ufuldstændigt [[skelet]] i 73 dele af en mand, der ud fra forskellige undersøgelser er blevet udpeget som de mulige eller sandsynlige levninger af Gorm, blev opdaget under kirkegulvet i [[Jelling Kirke]] i [[1978]]. I gravkammeret fandt man videre hundredvis af tynde [[guld]]tråde, der nok har været vævet ind i [[tæppe]]r eller den afdødes tøj.<ref>[http://danmarkshistorien.dk/leksikon-og-kilder/vis/materiale/bygningsspor-og-graven-under-jelling-kirke/ Bygningsspor og graven under Jelling Kirke<!-- Bot genereret titel -->]</ref> To sølvbeslag fra et [[bælte]] lå tæt ved den døde, udsmykket med dyre- og fuglehoveder, der er typiske for 900-årene. Stilen er den samme som på [[Krus|bægeret]] og fuglefigurerne fra den tømte grav i Nordhøjen, hvor dyrehovederne i udsmykningen har en karakteristisk krølle over snuden.<ref>[http://www.fortidensjelling.dk/jelling25.htm Kongegraven i Jelling Kirke<!-- Bot genereret titel -->]</ref>
Historie Kultur